Les Jornades Europees de la Cultura Jueva 2020 a Sagunt finalitzen amb gran èxit de participació
30 de setembre 2020

![](/media/td3d5vzn/42-foto-ganadora-vallecelesdi_c.jpg)  
_Fotografia guanyadora del concurs d'Instagram_  
  

La Delegació de Turisme de l'Ajuntament de Sagunt dóna per finalitzades les Jornades Europees de la Cultura Jueva 2020 que han tingut lloc este mes de setembre. Les activitats programades per la regidoria les han pogudes gaudir centenars de veïnes i veïns i visitants.

La gastronomia sefardita ha sigut la protagonista de la cloenda, on els establiments participants La Taverna de la Serp, el restaurant Le Fou, Artesans Forn La Melica i Deli-K, han valorat molt positivament l'experiència i asseguren que tornaran a participar en futures jornades. A més, destaquen la importància de col·laborar amb la delegació en esta mena d'iniciatives «**que donen valor al destí Sagunt i que oferixen als qui ens visiten, una experiència completa**».

La regidora de Turisme, Natalia Antonino, ha assegurat que estes activitats «**han sigut molt ben acollides pels nostres veïns i per les persones que ens han visitat durant el cap de setmana, a més del teixit privat del municipi. Esta és una prova més que Sagunt, malgrat la situació que estem vivint, és un destí visitat, i és també gràcies a que el municipi oferix productes turístics experiencials i diferenciats durant tot l'any i per a tota mena de públic**».

En estes jornades, Sagunt, ciutat integrant de la Red de Juderías de España, ha elaborat una programació més completa que en anys anteriors i això ha influït en la gran afluència rebuda. Gimcanes gratuïtes per al públic adult i familiar, tallers de cuina sefardita, rutes nocturnes per la jueria de Sagunt, gastronomia sefardita un i concurs d'Instagram que ja té guanyadora i rebrà un lot de marxandatge ‘Sagunt es Viu’.

El concurs consistia a fer una foto original al costat d'alguna de les 6 plaques de bronze que hi ha distribuïdes en la Jueria de Sagunt i compartir-la en Instagram amb l'etiqueta #juderiadesagunto. La fotografia guanyadora ha sigut la de @vallecelesdi, i tant ella com tots els participants podran recollir el seu obsequi en les oficines de Turisme de Sagunt i del Port de Sagunt, en horari de dilluns a divendres, de 9.30 a 14.30h i de 16 a 18.30h, i dissabtes i diumenges, de 9 a 14h.

​

*   [](http://www.facebook.com/sharer.php?u=https://aytosagunto.es/va/actualitat/les-jornades-europees-de-la-cultura-jueva-2020-a-sagunt-finalitzen-amb-gran-exit-de-participacio/ "Facebook")
*   [](http://twitter.com/share?url=https://aytosagunto.es/va/actualitat/les-jornades-europees-de-la-cultura-jueva-2020-a-sagunt-finalitzen-amb-gran-exit-de-participacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-jornades-europees-de-la-cultura-jueva-2020-a-sagunt-finalitzen-amb-gran-exit-de-participacio/ "Linked In")
*   [](mailto:?body=https://aytosagunto.es/va/actualitat/les-jornades-europees-de-la-cultura-jueva-2020-a-sagunt-finalitzen-amb-gran-exit-de-participacio/)